**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

**ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ**

**Ιωάννου Μεταξά & Βασ. Παύλου**

**15236, Πεντέλη**

**Ημερομηνία : 1/07/2016**

**Αρ. Πρωτ.: 289, 1/07/2016**

**Ε Κ Δ Η Λ Ω Σ Η Ε Ν Δ Ι Α Φ Ε Ρ Ο Ν Τ Ο Σ**

**Θέμα: Πρόσκληση εκδήλωσης ενδιαφέροντος που αφορά απασχόληση συνεργατών για τις ανάγκες των έργων GEO CRADLE, RECAP και EMS που υλοποιούνται στο ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ.**

**Σχετ.:** Το απόσπασμα πρακτικού της 1111ης Συνεδρίασης της 28ης Ιουνίου 2016 με θέμα «Έγκριση προσλήψεων στο πλαίσιο εγκεκριμένων έργων του Δ.Σ. του ΕΘΝΙΚΟY ΑΣΤΕΡΟΣΚΟΠΕΙΟY ΑΘΗΝΩΝ.

Σε συνέχεια του ανωτέρω σχετικού, το ΕΘΝΙΚΟ ΑΣΤΕΡΟΣΚΟΠΕΙΟ ΑΘΗΝΩΝ, στο πλαίσιο υλοποίησης των έργων GEO CRADLE, RECAP και EMS, προσκαλεί τους ενδιαφερόμενους να υποβάλουν εκδήλωση ενδιαφέροντος για την κάλυψη μίας (1) θέσης, επί συμβάσει έργου, για επιστήμονα θετικής κατεύθυνσης ελληνικού ή ξένου Πανεπιστημίου τμήματος Μηχανικών, Πληροφορικής, Περιβάλλοντος, ή παρεμφερούς πτυχίου, σύμφωνα με την παρακάτω προκήρυξη, στην οποία περιγράφεται το αντικείμενο της θέσης.

Οι ενδιαφερόμενοι μπορούν να ενημερωθούν για τις δραστηριότητες του φορέα που προκηρύσσει τις θέσεις, μέσα από την ιστοσελίδα του Κέντρου Αριστείας BEYOND: <http://www.beyond-eocenter.eu/>.

 **ΑΠΟΔΟΧΕΣ** : Προσφέρεται ανταγωνιστικό πακέτο αποδοχών, κυμαινόμενο αναλόγως των προσόντων που ανταποκρίνεται στο επίπεδο του κάθε υποψηφίου.

**ΑΠΟΣΤΟΛΗ ΒΙΟΓΡΑΦΙΚΩΝ**: Τα βιογραφικά θα πρέπει απαραιτήτως να φέρουν αναγραφόμενο τον κωδικό της θέσης για την οποία εκδηλώνεται ενδιαφέρον και να υποβάλλονται ηλεκτρονικά στονεπιστημονικό υπεύθυνο του έργου, Δρ. Χαράλαμπο Κοντοέ στην ηλεκτρονική διεύθυνση kontoes@noa.gr με αντίγραφο στον κο Ιωάννη Παπουτσή (ipapoutsis@noa.gr) και στην κα Ίλια Κανταρτζή (ikantartzi@noa.gr)

**ΕΠΙΣΥΝΑΠΤΟΜΕΝΑ ΕΓΓΡΑΦΑ :** Oι υποψήφιοι αναμένεται να υποβάλουν: **α)** αναλυτικό βιογραφικό 10 σελίδων, maximum, και **β)** κατάλογο με ονόματα και στοιχεία επικοινωνίας τουλάχιστον δύο προσώπων (συναφών επιστημόνων και/ή επαγγελματιών) για την αποστολή συστατικής επιστολής.

**ΗΜΕΡΟΜΗΝΙΑ ΥΠΟΒΟΛΗΣ**: Οι υποψήφιοι πρέπει να υποβάλουν τα βιογραφικά τους, μαζί με τη σχετική αίτηση και τα επισυναπτόμενα έγγραφα το αργότερο έως τις **30/07/2016 (καταληκτική ημερομηνία)**.

Για περισσότερες λεπτομέρειες οι ενδιαφερόμενοι μπορούν να επικοινωνούν μέσω ηλεκτρονικού ταχυδρομείου με το Δρ. Χαράλαμπο Κοντοέ στην ηλεκτρονική διεύθυνση kontoes@noa.gr ή στα τηλέφωνα 210 3490086, 210 8109113, 210 8109108.

**ΠΕΡΙΓΡΑΦΗ ΘΕΣΗΣ – ΠΡΟΣΟΝΤΑ ΥΠΟΨΗΦΙΩΝ:**

**PM001 – Στέλεχος διαχείρισης Ευρωπαϊκών έργων στον τομέα του Διαστήματος (ΚΩΔΙΚΟΣ ΘΕΣΗΣ: PM001)**

Αντικείμενο θέσης:

Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης του Εθνικού Αστεροσκοπείου Αθηνών το οποίο φιλοξενεί το Κέντρο Αριστείας BEYOND, έχει αναπτύξει τα τελευταία χρόνια τεχνολογίες αιχμής στη Δορυφορική Παρατήρηση της Γης και έχει καταφέρει να τοποθετηθεί ανάμεσα σε παραδοσιακά Ευρωπαϊκά ιδρύματα και φορείς του χώρου. Σε αυτό το πλαίσιο το Κέντρο διαχειρίζεται μια σειρά από Ευρωπαϊκά έργα χρηματοδότησης και έχει καταφέρει να δημιουργήσει μια σταθερή ομάδα τριάντα περίπου επιστημόνων.

Το στέλεχος διαχείρισης έργων θα είναι επιφορτισμένο με την συστηματική και αποτελεσματική διαχείριση κάποιων Ευρωπαϊκών έργων, στο συντονισμό της τεχνικής ομάδας εργασίας του έργου, και την προετοιμασία, επιμέλεια και ποιοτικό έλεγχο των παραδοτέων του έργου. Επίσης η θέση απαιτεί την άμεση αλληλεπίδραση με τελικούς χρήστες και οργανισμούς-εταίρους, συνεπώς δεξιότητες στην παρουσίαση και τη διαπροσωπική επικοινωνία είναι σημαντικές.

Πέρα από την διαχείριση των ομάδων έργου, ο υποψήφιος θα έχει ένα hands-on ρόλο σε εργασίες όπως είναι η συγγραφή προτάσεων, η ενεργή αναζήτηση νέων ευκαιριών χρηματοδότησης για το Κέντρο, τη συλλογή αναγκών των χρηστών και η τεχνική τεκμηρίωση (documentation) όπου απαιτείται. Τέλος το στέλεχος θα συμμετέχει σε δραστηριότητες διάχυσης (dissemination) των αποτελεσμάτων των έργων και στις παρουσιάσεις σε επιτροπές αξιολόγησης του έργου στην Ευρωπαϊκή Επιτροπή, συνεπώς θα πρέπει να έχει άριστες δεξιότητες επικοινωνίας και υψηλή τεχνική επάρκεια.

Απαραίτητα προσόντα:

* Πτυχιούχος πανεπιστημιακής (ΑΕΙ) ή τεχνολογικής εκπαίδευσης (ΤΕΙ), τμήματος Μηχανικών (για παράδειγμα Ηλεκτρολόγων Μηχανικών & Μηχανικών Υπολογιστών), Πληροφορικής, Περιβάλλοντος, ή παρεμφερούς πτυχίου.
* Αποδεδειγμένες δεξιότητες διαχείρισης έργων (τουλάχιστον 3 έτη) και ικανότητα στην ολοκλήρωση πολύπλοκων εργασιών με ελάχιστη καθοδήγηση, σε συνεργασία με άλλους επιστήμονες
* Εμπειρία στην ανάπτυξη εφαρμογών και υπηρεσιών για την αξιοποίηση των δεδομένων παρατήρησης της Γης.
* Εξαιρετικές δεξιότητες στο γραπτό και προφορικό λόγο στην Αγγλική.

Προαιρετικά προσόντα που θα συνεκτιμηθούν:

* Βασική γνώση των εννοιών Δορυφορικής Παρατήρησης της Γης (Earth Observation) και σχετικών τεχνολογιών
* Εμπειρία συνεργασίας με τον Ευρωπαϊκό Οργανισμό Διαστήματος (ESA)
* Κάτοχος μεταπτυχιακού ή διδακτορικού διπλώματος
* Λοιπή προϋπηρεσία στον ιδιωτικό ή δημόσιο τομέα, τουλάχιστον 5 έτη.